《丁丑道中闻鹧鸪》
明代·戴冠

鹧鸪新啼啼且急，草根露重声如塞。
昔闻尔名未相识，今闻尔啼长叹息。
试问哥哥行不得，何用一身生两翼。
罗浮遥遥云似墨，山高水深道多棘。
鹧鸪鹧鸪，为尔泪沾臆。

作者简介：（1442—1512）明江苏长洲人，字章甫。好古笃学，凡诸子百家、山经地志、阴阳历律、稗官小说，无不深究。及长，益讲求当世之务。大学士李东阳深爱其文。以年资贡礼部，授绍兴府训导，被诬罢归卒。有《礼记集说辨疑》、《濯缨亭笔记》、《读史类聚》等。